**ΤΕΧΝΙΚΗ ΜΕΛΕΤΗ ΜΕ ΤΙΤΛΟ:**

**«Προμήθεια ηλεκτρολογικού υλικού για συντήρηση κτιρίων σχολικών μονάδων του Δήμου»**

**ΠΕΡΙΕΧΟΜΕΝΑ**

1. **Τεχνική Έκθεση**
2. **Ενδεικτικός Προϋπολογισμός**
3. **Τεχνικές Προδιαγραφές**
4. **Γενική Συγγραφή Υποχρεώσεων**

**Ψαχνά, 31/07/2025**

 **1.ΤΕΧΝΙΚΗ ΕΚΘΕΣΗ**

Η παρούσα μελέτη αφορά την προμήθεια ηλεκτρολογικού υλικού για την συντήρηση των Σχολικών κτιριακών εγκαταστάσεων του Δήμου Διρφύων-Μεσσαπίων λόγω βλαβών που έχουν προκύψει του υπάρχοντος δικτύου, η οποία συνίσταται σε αντικατάσταση των διαφόρων υλικών που φυσιολογικά φθείρονται με την πάροδο του χρόνου.

Όλα τα προσφερόμενα είδη θα είναι ευρωπαϊκών προδιαγραφών, θα φέρουν σήμανση CE ενώ τα εργοστάσια κατασκευής θα είναι πιστοποιημένα κατά ISO 9001.

Όσον αφορά τα είδη για τα οποία δεν αναφέρονται στην παράγραφο των τεχνικών προδιαγραφών, ειδικές προδιαγραφές, θα πρέπει τόσο η κατασκευή όσο και η λειτουργία τους καθώς και η συνδεσμολογία και η συνεργασία τους με την ηλεκτρική εγκατάσταση να είναι σύμφωνη με τους κανονισμούς DIN VDE, IEC, CEE, ΕΛ.Ο.Τ. κ.λ.π. οι οποίοι διέπουν τις ηλεκτρικές εγκαταστάσεις και τα χρησιμοποιούμενα σε αυτές στοιχεία.

Η προμήθεια θα διενεργηθεί με την διαδικασία της απ’ ευθείας ανάθεσης, σύμφωνα με τις διατάξεις του Ν. 4412/2016 όπως τροποποιήθηκε και ισχύει έως σήμερα. Η ανάθεση της προμήθειας θα γίνει στον προμηθευτή που θα προσφέρει τη χαμηλότερη τιμή για το σύνολο των αιτούμενων ειδών και η προσφορά θα πληροί τις εγκεκριμένες τεχνικές προδιαγραφές της προμήθειας. Η προσφορά δεν μπορεί να υπερβαίνει τον ενδεικτικό προϋπολογισμό της μελέτης. Η παράδοση των υλικών θα γίνει στην έδρα του Δήμου, στις ποσότητες που περιγράφονται στην παράγραφο του ενδεικτικού προϋπολογισμού

Σύμφωνα με το παράρτημα ΙΙΙ του Κανονισμού 2195/2002 (ΕΚ) του Ευρωπαϊκού Κοινοβουλίου η ανωτέρω προμήθεια εντάσσεται στους κωδικούς CPV: 31321210-7 -Καλώδια Χαμηλής Τάσης, CPV:31500000-1 Φωτιστικός εξοπλισμός και ηλεκτρικοί λαμπτήρες, CPV: 31520000-7 Λαμπτήρες και φωτιστικά εξαρτήματα,CPV:31681410-0 Ηλεκτρολογικό υλικό.

|  |  |
| --- | --- |
| **ΣΥΝΤΑΧΘΗΚΕ** |  **ΘΕΩΡΗΘΗΚΕ** |
| ΓΙΑ ΤΗΝ ΤΕΧΝΙΚΗ ΥΠΗΡΕΣΙΑΟ ΥΠΑΛΛΗΛΟΣΙΩΑΝΝΗΣ ΝΤΕΛΕΚΟΣΤΕ ΗΛΕΚΤΡΟΛΟΣ ΜΗΧΑΝΙΚΟΣ  |  | Η ΠΡΟΙΣΤΑΜΕΝΗ ΔΝΣΗΣ ΤΥΠ ΜΠΟΥΝΑΝΟΥ ΕΛΕΝΗ ΤΕ1Α ΠΟΛΙΤΙΚΩΝ ΜΗΧΑΝΙΚΩΝ  |

 **2.ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ**

|  |
| --- |
| **1. ΚΑΛΩΔΙΑ** |
| **Α/Α** | **ΠΕΡΙΓΡΑΦΗ ΕΙΔΩΝ** | **ΜΟΝΑΔΑ ΜΕΤΡΗΣΗ Σ** | **ΠΟΣΟΤΗΤΑ** | **ΤΙΜΗ** | **ΣΥΝΟΛΟ** |
| 1 | ΚΑΛΩΔΙΟ H05VV-F 3X2.5mm2 | M | 300 | 1,37 | 411,00 |
| 2 | ΚΑΛΩΔΙΟ ΝΥY J1VV-U 5X4mm2 | M | 100 | 3,63 | 363,00 |
| **2. ΦΩΤΙΣΤΙΚΑ ΣΩΜΑΤΑ – ΠΡΟΒΟΛΕΙΣ - ΛΑΜΠΤΗΡΕΣ** |
| 3 | ΣΤΕΓΑΝΟ ΦΩΤΙΣΤΙΚΟ ΕΞΩΤΕΡΙΚΟΥ ΧΩΡΟΥ IP65 ΔΥΟ ΛΑΜΠΤΗΡΩΝ 2X1200mm T8 G13 | ΤΕΜ. | 35 | 13,31 | 465,85. |
| 4 | ΛΑΜΠΤΗΡΑΣ LED Τ8 G13 1200mm 4000K 18W | ΤΕΜ. | 115 | 3,79 | 435,85 |
| 5 | ΛΑΜΠΤΗΡΑΣ LED A60 E27 230V 6000K 13W | ΤΕΜ. | 200 | 1,61 | 322,00 |
| 6 | ΛΑΜΠΤΗΡΑΣ LED A60 E27 230V 4000K 15W | ΤΕΜ. | 100 | 1,61 | 161,00 |
| 7 | ΠΡΟΒΟΛΕΑΣ LED IP65 150W 4000K 18000Lm 100-277VAC | ΤΕΜ. | 15 | 45,16 | 677,40 |
| 8 | ΠΡΟΒΟΛΕΑΣ LED IP65 50W 4000K 4250Lm 100-277VAC ME ΑΙΣΘΗΤΗΡΑ ΚΙΝΗΣΗΣ | ΤΕΜ. | 15 | 16,94 | 254,10 |
| 9 | ΦΩΤΙΣΤΙΚΟ ΑΣΦΑΛΕΙΑΣ LED ΕΠΙΤΟΙΧΙΟ | ΤΕΜ. | 15 | 11,21 | 168,15 |
| **3. ΛΟΙΠΑ ΥΛΙΚΑ** |
| 10 | ΑΥΤΟΜΑΤΗ ΑΣΦΑΛΕΙΑ ΡΑΓΑΣ 3P 10A 6KA ΚΑΜΠΥΛΗΣ C | ΤΕΜ. | 15 | 19,35 | 290,25 |
| 11 | ΑΥΤΟΜΑΤΗ ΑΣΦΑΛΕΙΑ ΡΑΓΑΣ 3P 16A 6KA ΚΑΜΠΥΛΗΣ C | ΤΕΜ. | 15 | 20,16 | 302,40 |
| 12 | ΡΕΛΕ ΙΣΧΥΟΣ ΡΑΓΑΣ 40Α 230V AC/DC 3NO/1NC | ΤΕΜ. | 5 | 53,22 | 266,10 |
| 13 | ΧΡΟΝΟΔΙΑΚΟΠΤΗΣ 230V ΨΗΦΙΑΚΟΣ | ΤΕΜ. | 7 | 56,45 | 395,15 |
| 14 | ΠΟΛΥΠΡΙΖΟ 5 ΘΕΣΕΩΝ ΑΣΦΑΛΕΙΑΣ ΜΕ ΔΙΑΚΟΠΤΗ 16Α | ΤΕΜ. | 16 | 6,77 | 108,32 |
| 15 | ΠΡΙΖΑ ΣΟΥΚΟ ΑΣΦΑΛΕΙΑΣ 16Α ΣΤΕΓΑΝΗ ΛΕΥΚΗ ΕΞΩΤΕΡΙΚΟΥ ΧΩΡΟΥ IP65 | ΤΕΜ. | 10 | 2,82 | 28,20 |
| 16 | ΔΙΑΚΟΠΤΗΣ ΜΟΝΟΣ ΣΤΕΓΑΝΟΣ ΛΕΥΚΟΣ ΕΞΩΤΕΡΙΚΟΥ ΧΩΡΟΥ IP65 | ΤΕΜ. | 10 | 2,82 | 28,20 |
| 17 | ΔΙΑΚΟΠΤΗΣ ΚΟΜΙΤΑΤΕΡ ΛΕΥΚΟΣ ΕΣΩΤΕΡΙΚΟΥ ΧΩΡΟΥ  | ΤΕΜ. | 30 | 3,87 | 116,10 |
| 18 | ΠΡΙΖΑ ΣΟΥΚΟ ΑΣΦΑΛΕΙΑΣ 16Α ΓΚΡΙ ΕΣΩΤΕΡΙΚΟΥ ΧΩΡΟΥ  | ΤΕΜ. | 30 | 3,07 | 92,10 |
| 19 | ΣΩΛ.ΕΥΘ.Φ25/3Μ 750Ν 2J | M | 100 | 1,29 | 129,00 |
| 20 | ΣΠΙΡΑΛ Φ32 ΜΕ ΟΔΗΓΟ 750J 6J | Μ | 100 | 1,13 | 113,00 |
| 21 | ΚΑΝΑΛΙ ΔΙΑΝΟΜΗΣ ΚΑΛΩΔΙΩΝ 100Χ60mm | ΤΕΜ. | 50 | 9,68 | 484,00 |
| 22 | ΔΕΜΑΤΙΚΑ ΜΑΥΡΑ 370mmX6mm(100τεμάχια) | ΤΕΜ. | 40 | 8,87 | 354,80 |
| 23 | ΠΙΝΑΚΑΣ ΣΤΕΓΑΝΟΣ 24 ΘΕΣΕΩΝ ΕΞΩΤΕΡΙΚΟΥ ΧΩΡΟΥ IP65 | ΤΕΜ. | 3 | 27,42 | 82,26 |
|  **ΚΑΘΑΡΗ ΑΞΙΑ** | **6.048,23** |
|  **Φ.Π.Α.** | **1.451,57** |
|  **ΓΕΝΙΚΟ ΣΥΝΟΛΟ** | **7.499,80** |

|  |  |
| --- | --- |
| **ΣΥΝΤΑΧΘΗΚΕ** |  **ΘΕΩΡΗΘΗΚΕ** |
| ΓΙΑ ΤΗΝ ΤΕΧΝΙΚΗ ΥΠΗΡΕΣΙΑΟ ΥΠΑΛΛΗΛΟΣΙΩΑΝΝΗΣ ΝΤΕΛΕΚΟΣΤΕ ΗΛΕΚΤΡΟΛΟΣ ΜΗΧΑΝΙΚΟΣ  |  | Η ΠΡΟΙΣΤΑΜΕΝΗ ΔΝΣΗΣ ΤΥΠ ΜΠΟΥΝΑΝΟΥ ΕΛΕΝΗ ΤΕ1Α ΠΟΛΙΤΙΚΩΝ ΜΗΧΑΝΙΚΩΝ  |

**3. ΤΕΧΝΙΚΕΣ ΠΡΟΔΙΑΓΡΑΦΕΣ**

**ΓΕΝΙΚΑ**

Τα είδη θα είναι αρίστης ποιότητας, θα πληρούν όλες τις διατάξεις υγιεινής, διάθεσης και εμπορίας του Υπουργείου Ανάπτυξης, θα φέρουν υποχρεωτικώς σήμανση CE της Ευρωπαϊκής Ένωσης και θα είναι σύμφωνα με τα αντίστοιχα αυτής.

Όλα τα υπό προμήθεια είδη θα είναι σύμφωνα με τα αντίστοιχα ελληνικά πρότυπα και κανονισμούς (ΕΛ.Ο.Τ. ΕΝ), με τις διεθνώς ακολουθούμενες πιστοποιήσεις κατασκευής – λειτουργίας και τις προδιαγραφές Ευρωπαϊκών Ινστιτούτων Ποιότητας (Ελληνικό ΕΛΟΤ, Γερμανικό VDE, Αυστριακό OVE, κ.λ.π.). Για ό,τι δεν καλύπτεται από τα παραπάνω ισχύουν οι αντίστοιχοι Γερμανικοί Κανονισμοί (DIN), οι Αμερικανικές Προδιαγραφές (A.S.T.M και A.A.S.H.O) και οι προδιαγραφές του κατασκευαστή ή προμηθευτή. Όλα τα υλικά θα πρέπει να είναι της καλύτερης ποιότητας από αυτά που κυκλοφορούν στην αγορά, χωρίς βλάβες ή ελαττώματα, σύμφωνα με όσα ορίζονται στις προδιαγραφές, όσον αφορά την προέλευση, την ποιότητα, τις διαστάσεις, το σχήμα, το χρωματισμό, την τελική επεξεργασία και τέλος την εμφάνιση τους. Επίσης θα πρέπει να έχουν περάσει από εργαστηριακούς ελέγχους, δοκιμές, μετρήσεις (διαπίστευση από Εθνικό σύστημα διαπίστευσης Α.Ε., Ε.ΣΥ.Δ.), προκειμένου να πιστοποιείται η ποιότητα και τα ιδιαίτερα χαρακτηριστικά και ιδιότητες τους, όπως αυτά περιγράφονται παρακάτω. Τα υλικά θα φέρουν τα παραπάνω πιστοποιητικά. Τα όμοια υλικά θα προέρχονται από τον ίδιο παραγωγό και προμηθευτή χάριν της ομοιομορφίας και ομοιογένειας της κατασκευής. Όλα τα προσκομιζόμενα υλικά θα είναι κατάλληλα συσκευασμένα και σημασμένα με ετικέτες όπου θα αναφέρεται η εμπορική ονομασία τους, το εργοστάσιο κατασκευής, η χώρα προέλευσης τους.

Επίσης να κατατεθούν επί ποινή αποκλεισμού με την τεχνική προσφορά και τα παρακάτω:

1. Tεχνικό φυλλάδιο όπου θα προκύπτει η συμφωνία των προσφερόμενων υλικών με τις ζητούμενες τεχνικές προδιαγραφές.
2. Αντίγραφο του πιστοποιητικού ποιότητας παραγωγής ISO 9001/2015 των εργοστασίων κατασκευής (μονάδα παραγωγής) και κάθε πιστοποιητικό ποιότητας που ζητείται από τη μελέτη.
3. Αντίγραφο της δήλωσης συμμόρφωσης για όλα τα υλικά.
4. Για τα άρθρα που αφορούν λαμπτήρες και φωτιστικά θα πρέπει να προσκομιστεί αντίγραφο πιστοποιητικού εγγραφής στο εθνικό μητρώο παραγωγών και βεβαίωση συμμετοχής σε σύστημα εναλλακτικής διαχείρισης για τους εισαγωγείς των προϊόντων που εισάγονται στην Ελλάδα και για τους κατασκευαστές των προϊόντων που κατασκευάζονται στην Ελλάδα.

**1. ΚΑΛΩΔΙΑ**

**Α) H05VV-F 3 X 2.5mm2**

 Καλώδια κατάλληλα για τοποθέτηση σε εξωτερικούς χώρους, τριπολικό σύμφωνα με το πρότυπο ΕΝ 50525-3-31

**Β)** **ΝΥY J1VV-U 5X4mm2**

Καλώδια για τοποθέτηση μέσα στο έδαφος πενταπολικό διατομής **5 Χ 4 mm2** με μόνωση και μανδύα από PVC, σύμφωνα με τις προδιαγραφές IEC 60502-1.

**2. ΦΩΤΙΣΤΙΚΑ ΣΩΜΑΤΑ-ΠΡΟΒΟΛΕΙΣ-ΛΑΜΠΤΗΡΕΣ**

Α) LED 13W, E27, 6000Κ, φωτεινότητας περίπου 1500lumen, διάρκειας ζωής από 25.000 ώρες μήκους περίπου 110 mm και τάση λειτουργίας 170-250V. (κατάθεση δείγματος).

Β) LED 15W, E27, 6000 Κ, 1520lumen, διάρκειας ζωής από 25.000 ώρες μήκους έως 150 mm, και τάση λειτουργίας 170-250V. (κατάθεση δείγματος).

Γ)Λάμπα Τ8 LED 18W ,με δυνατότητα απευθείας λειτουργίας από το ένα άκρο, 4000Κ,φωτεινότητας από 2800 lumen ,διάρκεια ζωής από 60.000 ώρες ,τάση λειτουργίας 175-265V . (κατάθεση δείγματος

Δ)Προβολέας led 50-60W,150-160W, με τάση λειτουργίας τουλάχιστον από 120-240V AC,συντελεστής άεργου ισχύος >0,95 αρμονική παραμόρφωση THD< 15% βαθμός στεγανότητας από IP66, αντοχή σε κρούση από IK10, CRI >70 διάρκεια ζωής (LM70) από 100.000ώρες ,προστασία υπέρτασης 10KV απόδοση φωτεινότητας αντίστοιχα της ζητούμενης ισχύος από 4.250/18.000 ,θερμοκρασία χρώματος από 4000Κ,από xυτοπρεσαριστό κράμα αλουμινίου με αντοχή στη διάβρωση σύμφωνα με την δοκιμή αλατονέφωσης ISO 9227 που πρέπει να κατατεθεί με πολυκαρβονικό οπτικό φακό από γυαλί προστασίας 6 mm που κλείνει με κλείστρα και εγγύηση πέντε έτη. Kατάθεση πιστοποίησης EMC-LVD-ROHS-ENEC TEST REPORΤ TEMC-LVD-ROHS-CB-ENEC-IK10-IP66-ISO9001-ISO14001-ISO45001-ΙSO50001(κατάθεση δείγματος προβολέα 50W-150W) πρέπει να είναι τύπου LiFePO4 (14,8V / 269Wh / 2,6Ah) λόγο βάρους, φιλικό προς το περιβάλλον και το κυριότερο δεν εμφανίζει το ονομαζόμενο φαινόμενο μνήμης. Το φωτιστικό θα διαθέτει κατάλληλο μέρος για την μπαταρία, το οποίο θα διαθέτει ενσωματωμένο σύστημα θέρμανσης όπου θα εξασφαλίζει την ομαλή λειτουργία της σε χαμηλές θερμοκρασίες. Το φωτιστικό θα διαθέτει ενδεικτικά leds για το επίπεδο στάθμης της μπαταρίας. Το φωτιστικό θα πρέπει να ανάβει στο 100% της συνολικής φωτεινότητας από την αρχή της λειτουργίας του και για τις πρώτες πέντε (5) ώρες. Με το πέρας των πέντε ωρών θα πρέπει να λειτουργεί στο 20% της συνολικής φωτεινότητας τουλάχιστον , μέχρι το τέλος της λειτουργίας του. Επίσης το φωτιστικό θα πρέπει να διαθέτει έλεγχο για την καθαριότητα του πάνελ ώστε να αποτρέπεται η καθίζηση σκόνης και χιονιού,( πενταετή εγγύηση κατάθεση ενός δείγματος).

**3. ΛΟΙΠΑ ΥΛΙΚΑ**

Α)Διακόπτης εξωτερικού χώρου χωνευτός απλός ,από ΙΡ55, 16A 250V, IEC/EN 60669-1

Β) Διακόπτης εσωτερικού χώρου Κ/Ρ , από ΙΡ65,16A, 250V EN 60669-1

Γ) Εξωτερική στεγανή 16 Α, 250V,απο IP 65 ,ΙΕC/EN 60884-1 και εσωτερική στεγανή 16 Α 250V ,από IP 55 IEC/EN 60884-1

Δ) Αυτόματεs ασφάλειες ράγας 10Α,16Α,3Ρ , χαρακτηριστικής καμπύλης «C», 6ΚΑ , σύμφωνα με ΕΝ 60947-2 με δυνατότητα βοηθητικών επαφών.

Ε) Πίνακας εξωτερικός, μεγέθους 2 σειρών από 24 θέσεων, στεγανός κατά ΙΡ 65, από ΙΚ 09, κλάσης ηλεκτρικής μόνωσης ΙΙ. Θα είναι από θερμοπλαστικό υλικό, με πόρτα ανοιγόμενη είτε αριστερά είτε δεξιά . Το πλαίσιο θα αφαιρείται για ευκολότερη καλωδίωση και τοποθέτηση των υλικών καθώς και με κλέμμες ουδετέρου και γείωσης με βίδες, σύμφωνα με το πρότυπο IEC 60695-2-11,IEC 60670-24, IEC 60439-3.

Ζ) Δεματικό καλωδίων χρώματος μαύρου ,διαστάσεων 370mmX6mm(100τεμάχια) από νάιλον 66 99MV-2UL.

Η) Πολύπριζο 5θέσεων με καλώδιο 3χ1,5μμ, μήκους 3μ και διακόπτη, ένταση ρεύματος από 16 Α,τάση τροφοδοσίας από 220-240V, βαθμός στεγανότητας από IP20 , με προστασία επαφών και δυνατότητα επιτοίχιας τοποθέτησης με πιάστρα.

Θ) Σωλήνας ευθύγραμμος μεσαίου τύπου Φ25/3m με αντοχή πίεσης 750Ν και κρούσης 2J ηλεκτρολογικών εγκαταστάσεων σε χρώμα γκρί.

Ι) Σωλήνας σπιράλ με οδηγό σε γκρί χρώμα με διάμετρο Φ32 αντοχή συμπίεσης 750Ν και κρούσης 6J

Κ) ΡΕΛΕ ΙΣΧΥΟΣ ΡΑΓΑΣ 40Α 230V AC/DC 3NO/1NC

Λ)Κανάλι διανομής καλωδίων 100X60mm άκαμπτα πλαστικά τα οποία παράγονται από σκληρό χλωριούχο πολυβινύλιο (U-PVC)και δεν μεταδίδουν την φλόγα (αυτοσβηνόμενα). Η πλάτη των καναλιών να είναι διάτρητη για ευκολία στην εγκατάσταση με καπάκι πρακτικής εφαρμογής και εύκολης τοποθέτησης. Πρότυπα εφαρμογής : ΕΝ 50085-1, EN 50085-2-1 με ιδιότητες :Glow wire test 800°C/Κατώτερο όριο θερμοκρασιών - 15°C/Ανώτατο όριο θερμοκρασιών + 60°C.

|  |  |
| --- | --- |
| **ΣΥΝΤΑΧΘΗΚΕ** |  **ΘΕΩΡΗΘΗΚΕ** |
| ΓΙΑ ΤΗΝ ΤΕΧΝΙΚΗ ΥΠΗΡΕΣΙΑΟ ΥΠΑΛΛΗΛΟΣΙΩΑΝΝΗΣ ΝΤΕΛΕΚΟΣΤΕ ΗΛΕΚΤΡΟΛΟΣ ΜΗΧΑΝΙΚΟΣ  |  | Η ΠΡΟΙΣΤΑΜΕΝΗ ΔΝΣΗΣ ΤΥΠ ΜΠΟΥΝΑΝΟΥ ΕΛΕΝΗ ΤΕ1Α ΠΟΛΙΤΙΚΩΝ ΜΗΧΑΝΙΚΩΝ  |

**4.ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1ο : Αντικείμενο Προμήθειας**

Η παρούσα μελέτη αφορά την προμήθεια ηλεκτρολογικού υλικού για την συντήρηση των Σχολικών κτιριακών εγκαταστάσεων του Δήμου Διρφύων-Μεσσαπίων. Η εν λόγω προμήθεια είναι απαραίτητη για την εύρυθμη λειτουργία των σχολικών μονάδων, εν προκειμένω είναι επιτακτική ανάγκη η επιδιόρθωση βλαβών που έχουν προκύψει στον υπάρχων δίκτυο, η οποία συνίσταται σε αντικατάσταση των διαφόρων υλικών που φυσιολογικά φθείρονται με την πάροδο του χρόνου.

**ΑΡΘΡΟ 2ο : Ισχύουσες διατάξεις**

Η ανάθεση της προμήθειας θα γίνει σύμφωνα με τις διατάξεις:

* *Του Ν. 3463/2006 «Δημοτικός και κοινοτικός κώδικας» και την Εγκύκλιο 2 (Αρ. πρωτ. 2037/11-1-2007) του ΥΠ.ΕΣ.Δ.Δ.Α.*
* *Του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (ΦΕΚ 87Α).*
* *Του Ν.4412/2016 ΦΕΚ147Α/8-8-2016) Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ),με τις τροποποιήσεις του*
* *Τον Ν.4782/2021 και με τις έως σήμερα τροποποιήσεις του*
* *Του Ν.4497/2017 (Α171) άρθρο 107 του υπόψη Νόμου που αφορά τις τροποποιήσεις των άρθρων 73 και 80 του Ν. 4412/2016, όπως τροποποιήθηκε και ισχύει με τον* Ν.4782/2021.
* *Του Ν. 2198/94 άρθρο 24, σχετικά με την Παρακράτηση φόρου εισοδήματος κ.λ.π.*
* *Τις διατάξεις του άρθρου 43 και 7 του Ν.4605/2019.*
* *Του Ν. 4555/18 (ΦΕΚ 133 Α΄/19-07-2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας-Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα ΚΛΕΙΣΘΕΝΗΣ Ι].*
* *Του Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και διοικητικών και αυτοδιοικητικών οργάνων στο διαδίκτυο –Πρόγραμμα Διαύγεια- και άλλες διατάξεις».*
* *Της εγκυκλίου 11 (Αρ. πρωτ. 27754/28/6/2010) του Υπ. Εσωτερικών «Αποδοχή της αρ. 204/2010 γνωμοδότησης του Δ΄ Τμήματος του Ν.Σ.Κ.- Δαπάνες δημοσιεύσεων διαγωνισμών Δημοσίων Συμβάσεων ΟΤΑ Α’ βαθμ.»*
* *Του Ν. 4250/2014 (ΦΕΚ 74/Α/26.3.2014) «Διοικητικές Απλουστεύσεις ... και λοιπές ρυθμίσεις».*
* *Του Ν.5056/2023 (ΦΕΚ 163Α/06-10-2023) «Αναμόρφωση του συστήματος διακυβέρνησης Ο.Τ.Α. α’ και β’ βαθμού, Κατάργηση Νομικών Προσώπων Δημοσίου Δικαίου Δήμων, Παρακολούθηση Επιδόσεων Τοπικής Αυτοδιοίκησης, Οικονομική και Διοικητική Διαχείριση Ο.Τ.Α., Ευζωία των Ζώων Συντροφιάς, Κατασκευή και Αναβάθμιση Λειτουργούντων Χερσαίων Συνοριακών Σταθμών και λοιπές διατάξεις του Υπουργείου Εσωτερικών»*
* Τις ανάγκες του Δήμου που επιβάλλουν την προμήθεια.

**ΑΡΘΡΟ 3ο : Ύπαρξη Πιστώσεων**

Για την εκτέλεση της ανωτέρω προμήθειας υπάρχει διαθέσιμη και εξειδικευμένη πίστωση στον προϋπολογισμό του Δήμου Διρφύων Μεσσαπίων οικονομικού έτους 2025, στον Κ.Α.Ε. 70-6661.002 με τίτλο: «Προμήθεια ηλεκτρολογικού υλικού για συντήρηση», ποσού 7.499,80€ με ΦΠΑ 24%

**ΑΡΘΡΟ 4ο : Συμβατικά στοιχεία**

Τα συμβατικά στοιχεία κατά σειρά ισχύος είναι:

α. Το τιμολόγιο μελέτης.

β. Η συγγραφή υποχρεώσεων.

γ. Τεχνική περιγραφή – μελέτη.

**Άρθρο 5ο : Χρόνος εκτέλεσης του έργου**

Η ανωτέρω προμήθεια των υλικών θα παραδοθεί στο Δήμο Διρφύων Μεσσαπίων, κατόπιν συνεννόησης με τις αρμόδιες υπηρεσίες του Δήμου Διρφύων Μεσσαπίων μέχρι τις 31/12/2025.

**Άρθρο 6ο : Υποχρεώσεις του εντολοδόχου**

Είναι υποχρεωμένος να παραδώσει τις σημαίες στο Δήμο Διρφύων Μεσσαπίων, κατόπιν συνεννόησης με τις αρμόδιες υπηρεσίες του Δήμου Διρφύων Μεσσαπίων, και να εξασφαλίσει την ασφαλή μεταφορά τους. Η παραγγελία θα καθοριστεί από την αρμόδια υπηρεσία θα γίνει τμηματικά και θα παραδοθούν στο χώρο που θα υποδείξει η υπηρεσία. Σε περίπτωση βλάβης την ευθύνη έχει ο ανάδοχος και πρέπει να κάνει άμεσα της αλλαγές με υπόδειξη της υπηρεσίας.

**Άρθρο 7ο : Υποχρεώσεις του εντολέα**

Είναι υποχρεωμένος για την παροχή των απαραίτητων και ορθών πληροφοριών για την εν λόγω προμήθεια, να κάνει εγκαίρως την παραγγελία, να κανονίσει για την ημέρα παράδοσης και να εξασφαλίσει ότι υπάρχει επαρκής χώρος για την τοποθέτηση τους.

**Άρθρο 8ο : Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της αυτής. Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

 **Άρθρο 9ο : Αναθεώρηση τιμών**

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.

**Άρθρο 10ο : Τρόπος πληρωμής**

Για την πραγματοποίηση της εν λόγω προμήθειας, η αμοιβή του εντολοδόχου καθορίζεται σε 7.499,80€, συμπεριλαμβανομένου του ΦΠΑ 24%, για το διάστημα ισχύος της εντολής. Η καταβολή του ως άνω ποσού θα γίνεται ύστερα από έκδοση σχετικού τιμολογίου όπως προβλέπεται από την οδηγία Ε.Ε. 2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο 158-160 και ΚΥΑ 46901/2024 και του Ν.4412/2016 άρθρο 53 παρ 2. μετά την παράδοση των αντικειμένων και μετά την έκδοση χρηματικών ενταλμάτων πληρωμής από το λογιστήριο του Δήμου Διρφύων Μεσσαπίων. Η τιμολόγηση και η πληρωμή δύναται να πραγματοποιηθεί και τμηματικά.

Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθόλη την διάρκεια ισχύος της εντολής.

**Άρθρο 11ο : Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις βαρύνετε με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν.

**Άρθρο 12ο : Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

**Άρθρο 13o : Όργανα διενέργειας διαδικασιών της ανάθεσης.**

Τα υπηρεσιακά όργανα για τον έλεγχο και την αξιολόγηση των προσφορών, των αιτήσεων συμμετοχής, την καταλληλότητα των προσφερόντων ή υποψηφίων, την διαπραγμάτευση με τους προσφέροντες ή υποψηφίους, την γνωμοδότηση για το κάθε θέμα που ανακύπτει από την σύμβαση, την γνωμοδότηση επί των ενστάσεων, την παρακολούθηση της σύμβασης και την παραλαβή των υλικών λειτουργούν σύμφωνα με τα προβλεπόμενα στο άρθρο 221 του Ν 4412/2016.

|  |  |
| --- | --- |
| **ΣΥΝΤΑΧΘΗΚΕ** |  **ΘΕΩΡΗΘΗΚΕ** |
| ΓΙΑ ΤΗΝ ΤΕΧΝΙΚΗ ΥΠΗΡΕΣΙΑΟ ΥΠΑΛΛΗΛΟΣΙΩΑΝΝΗΣ ΝΤΕΛΕΚΟΣΤΕ ΗΛΕΚΤΡΟΛΟΣ ΜΗΧΑΝΙΚΟΣ  |  | Η ΠΡΟΙΣΤΑΜΕΝΗ ΔΝΣΗΣ ΤΥΠ ΜΠΟΥΝΑΝΟΥ ΕΛΕΝΗ ΤΕ1Α ΠΟΛΙΤΙΚΩΝ ΜΗΧΑΝΙΚΩΝ  |